**Izziņa par atzinumos sniegtajiem iebildumiem**

# Ministru kabineta noteikumu projekts “Grozījumi Ministru kabineta 2013. gada 17. decembra noteikumos Nr. 1524 „Noteikumi par valsts atbalstu lauksaimniecībai””

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| - |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| **Datums** | 21.07.2020.-28.07.2020.; 29.07.2020. – 05.08.2020. |
| **Saskaņošanas dalībnieki** | Tieslietu ministrija  Finanšu ministrija |
| Saskaņošanas dalībnieki izskatīja šādu ministriju (citu institūciju) iebildumus | Finanšu ministrija  Tieslietu Ministrija |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | | 3 | 4 | 5 | |
| 1. | Skatīt anotācijas I sadaļas 2.punktu. | | **Finanšu ministrija (16.07.2020.)**  1. Anotācijas I sadaļas 2.punktā norādīts, ka noteikumu projekts sagatavots, jo atsevišķos pasākumos ir izveidojušies neizmantoti finanšu līdzekļi, vienlaikus nav skaidrots, kāpēc šāda situācija ir izveidojusies. Attiecīgi lūdzam anotāciju papildināt ar informāciju par iemesliem, kāpēc divos anotācijā minētajos pasākumos plānota mazāka finanšu līdzekļu apguve. | Ņemts vērā. | Skatīt precizētās anotācijas I sadaļas 2.punktu. | |
| 2. | Spēkā esošā punkta redakcija:  “8.6. atbalstu šo noteikumu [2.11](https://likumi.lv/ta/id/263434#n2.11)., [3.4](https://likumi.lv/ta/id/263434#n3.4). un [4.3](https://likumi.lv/ta/id/263434#n4.3). apakšnodaļā, kā arī 5. un 6. nodaļā minētajiem pretendentiem drīkst kumulēt ar citu *de minimis* atbalstu līdz regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 3. panta 2. punktā vai regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) 3. panta 3.a punktā noteiktajam attiecīgajam robežlielumam saskaņā ar regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 1. punktu vai regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) 5. panta 1. un 2. punktu, kā arī ar citu valsts atbalstu attiecībā uz vienām un tām pašām attiecināmajām izmaksām vai valsts atbalstu tam pašam riska finansējuma pasākumam, ja šīs kumulācijas rezultātā netiek pārsniegta attiecīgā maksimālā atbalsta intensitāte vai atbalsta summa, kas konkrētajā gadījumā īpašiem apstākļiem noteikta attiecīgajā valsts atbalsta programmā vai Eiropas Komisijas lēmumā, saskaņā ar regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) 5. panta 2. punktu vai regulas Nr. [1408/2013](http://eur-lex.europa.eu/eli/reg/2013/1408/oj/?locale=LV) 5. panta 3. punktu;” | | **Finanšu ministrija (16.07.2020.)**  2. Ņemot vērā, ka Ministru kabineta noteikumu Nr.1524 “Noteikumi par valsts atbalstu lauksaimniecībai” 8.6.apakšpunktā ir paredzēta atbalsta apvienošana, lūdzam papildināt noteikumu projektu, ietverot tajā nosacījumu, ka, paredzot 8.6.apakšpunktā pieļauto atbalsta kumulēšanu, komercdarbības atbalsta saņēmējam ir jāiesniedz  informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu, lai komercdarbības atbalsta sniedzējs spētu pārliecināties par kumulācijas normu korektu ievērošanu. Vienlaikus lūdzam anotācijā ietvert aprakstu, kas skaidrotu potenciālajiem komercdarbības atbalsta sniedzējiem, to pienākumu nodrošināt korektu kumulācijas normu ievērošanu, tādejādi nodrošinot pareizu komercdarbības atbalsta normu piemērošanu. | Ņemts vērā.  Anotācijas I sadaļas 2.punktā ir ietverts skaidrojums par kumulācijas normu ievērošanu. | 6. Izteikt 8.1 punktu šādā redakcijā:  8.1  Pretendents, kas saņem *de minimis* atbalstu:  8.11. ievēro regulas Nr. 1407/2013 1. panta 2. punktā un regulas Nr. 1408/2013 1. panta 2. un 3. punktā noteiktās prasības;  8.12. šo noteikumu 8.6.apakšpunktā paredzētās atbalsta kumulācijas gadījumā sniedz informāciju Lauku atbalsta dienestam, Valsts augu aizsardzības dienestam vai Agroresursu un ekonomikas institūtam par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu. | |
| 3. | Spēkā esošā punkta redakcija:  “10.1 Ja atbalsta saņēmējs ir pārkāpis regulas Nr.  [1407/2013](http://eur-lex.europa.eu/eli/reg/2013/1407/oj/?locale=LV) vai regulas Nr.  [1408/2013](http://eur-lex.europa.eu/eli/reg/2013/1408/oj/?locale=LV) prasības, tam ir pienākums atmaksāt Lauku atbalsta dienestam, Valsts augu aizsardzības dienestam vai Agroresursu un ekonomikas institūtam saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/263434#p108) panta piemērošanai, [10.](https://likumi.lv/ta/id/263434#p10) pantu, tiem pieskaitot 100 bāzes punktu par periodu no valsts atbalsta izmaksas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi.” | | **Finanšu ministrija (16.07.2020.)**  3. Ņemot vērā, ka pasākuma ietvaros atbalstu plānots piešķirt, ievērojot Komisijas regulas Nr.1407/2013 un Komisijas regulas Nr.1408/2013 nosacījumus, un ņemot vērā, ka Komisijas regulas Nr.1407/2013 un Komisijas regulas Nr.1408/2013 pārkāpumu gadījumā ir jāatgūst viss projekta ietvaros saņemtais atbalsts, kā arī to, ka komercdarbības atbalsts no atbalsta saņēmēja ir  atgūstams arī tad, ja Komisijas regulas Nr. 1407/2013 vai  Komisijas regulas Nr. 1408/2013 pārkāpumu ir pieļāvis, piemēram, atbalsta sniedzējs, lūdzam precizēt Ministru kabineta noteikumu Nr. 1524 "Noteikumi par valsts atbalstu lauksaimniecībai” 10.1punktu šādā redakcijā:  “Ja ir pārkāptas regulas Nr.  1407/2013 vai Komisijas regulas Nr.  1408/2013 prasības, atbalsta saņēmējam ir pienākums atmaksāt Lauku atbalsta dienestam, Valsts augu aizsardzības dienestam vai Agroresursu un ekonomikas institūtam saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktu par periodu no valsts atbalsta izmaksas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi.” | Ņemts vērā. | 7. Izteikt 10.1 punktu šādā redakcijā:  “10.1 Ja ir pārkāptas regulas Nr.  1407/2013 vai Komisijas regulas Nr.  1408/2013 prasības, atbalsta saņēmējam ir pienākums atmaksāt Lauku atbalsta dienestam, Valsts augu aizsardzības dienestam vai Agroresursu un ekonomikas institūtam saņemto valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktu par periodu no valsts atbalsta izmaksas līdz tā atgūšanas dienai, ievērojot minētās regulas 11. pantā noteikto procentu likmes piemērošanas metodi.” | |
| 4. | Skatīt anotāciju. | | **Tieslietu ministrija (29.07.2020.)**  Ņemot vērā, ka precizētajā projektā ar 6. un 7. punktu tiek ieviestas Eiropas Savienības regulu norādes, lūdzam papildināt projekta anotācijas V sadaļas 1. punktu un 1. tabulu atbilstoši Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 55. un 56. punktam. | Ņemts vērā. | Skatīt precizētās anotācijas V sadaļas 1.punktu un 1.tabulu. | |
| Atbildīgā amatpersona | | |  | | | |
|  | | | (paraksts\*) | | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ligija Ozoliņa

|  |
| --- |
| (par projektu atbildīgās amatpersonas vārds un uzvārds) |
| Lauku attīstības atbalsta departamenta  Valsts atbalsta plānošanas nodaļas  Vecākā referente |
| (amats) |
| Tel. 67027301 |
| (tālruņa un faksa numurs) |
| Ligija.Ozolina@zm.gov.lv |
| (e-pasta adrese) |